Nevada Dinner House

Nevada Dinner House Ameriketako Estatu Batuetako Nevada estatuko Elko hirian familia euskaldun batek sortu zuen hotela eta jatetxea da. 1927an euskal artzainei abegia emateko Anastasio eta Jeanne (Ernaut) Viscarret (Biskarreta) euskaldunek eraikitako negozioa izan zen. 

Anastasio Biskarreta (1890-1955) nafarra zen, esaindarra, eta emaztea, Jeanne Ernaut (1898-1977), urepeldarra. Hogei urte geroago negozioa Agirre familiari saldu zioten, eta hauek lekua herriko euskal ostaturik zaharrenaren (Telescope) ondoko helbidera aldatu zuten. 1985ean, apopiloak kendu eta lekua Nevada Dinner House bilakatu zen, hainbat urtez euskal jatetxe gisa segitzeko. 

90eko hamarkadan, Leo eta Leonie (Elizagoien) Morandik gobernatzen zuten, Leo italiarra eta Leonie heletarra, eta Basque deiturari erantzuten zion. Sukaldarien artean Ana Mari (Ozamiz) Arbillaga arteagatarra eta William Agirre bertako euskalduna egon ziren. Geroago, saldu eta jatetxe euskal-italiarra bilakatu zen, eta geroago italiarra, egungo Luciano's-era heldu arte, jabeak ez euskaldunekin.

2025ean jatetxea salgai zegoen.https://d4.x1.realtypromls.com/clientcentral/mls_listing.htm?id=3625729_10305&r=1750949792

 Erreferentziak 

 Kanpo estekak 

Kategoria:Nevadako eraikinak
Kategoria:1927an sortutako enpresak
Kategoria:Euskal diasporaren historia
Kategoria:Euskal kultura Nevadan
Kategoria:Elko (Nevada)